MAJOR ไตรมาส 4/61 กลับมาโตแรง แถม Upside สูงปันผลสม่ำเสมอราว 5% ต่อปี
MAJOR ไตรมาส 4/61 กลับมาโตแรง แถม Upside สูงปันผลสม่ำเสมอราว 5% ต่อปี
28 ม.ค. 2562

บล.ฟินันเซีย ไซรัส ระบในบทวิเคราะห์วันนี้(28ม.ค.) ว่า  บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR คาดกำไรปกติ ไตรมาส4/61 กลับมาโตแรง 42.0% เทียบไตรมาสก่อนหน้าและ 9 เท่าตัว เทียบช่วงเดียวกันของปีก่อนอยู่ที่ 191 ลบ. จากฐานต่ำใน ไตรมาส4/60 ที่มีผลกระทบงานพระราชพิธีราว 1 เดือน และหนังทำเงินหลายเรื่อง ทั้งหนังไทย “นาคี 2”  และหนังฮอลลีวู๊ด อย่าง “Aquaman”, “Venom”, Fantastic Beast 2 แม้มีค่าใช้จ่าย SG&amp;A เพิ่มมากรวมถึงรายการที่เป็น One-time
ขณะที่มีการปรับลดคาดการณ์กำไรปกติปี 2018-2019 เล็กน้อย 2-4% แต่ยังโตดี 14.7% เทียบช่วงเดียวกันของปีก่อนอยู่ที่ 942 ลบ. และ 12.7% เทียบช่วงเดียวกันของปีก่อนอยู่ที่ 1,062 ลบ. ตามลำดับ จากหนังแข็งแกร่ง
โดยเฉพาะในช่วง 2Q ที่เป็นหน้าหนัง และการขยายโรงหนังโดยเน้นควบคุมต้นทุนมากขึ้น ราคาเป้าหมายปี 2019 ปรับลงเป็น 27 บาท จากเดิม 28.50 บาท ยังมี Upside 17% และเป็นหุ้นที่จ่ายปันผลสม่ำเสมอราว 5% ต่อปี (คาดจ่ายงวด 2H18 @0.6 บาท yield 2.5%) คงคำแนะนำซื้อ